इसके बाद तो रोमांटिक संगीत के उस दौर में अलका यागनिक सबसे चहेती कलाकार हो गईं. 90 के दशक की लगभग हर सभी फिल्मों में उन्होंने गाने गाए. उदित नारायण, कुमार सानू, अभिजीत जैसे कलाकारों के साथ अलका की गायकी का अंदाज सुननेवालों ने खूब पसंद किया. उनकी आवाज में एक खास किस्म का रोमांस था, जो लोगो को पसंद आता था. अलका खुद भी मानती हैं कि उनकी आवाज की जो ‘टोनर क्वालिटी’ है वो भगवान ने उन्हें बड़े मन से दी है.